ai4bharat/Pralekha huggingface dataset:
প্রধানমন্ত্রীরদপ্তর
অন্ধ্রপ্রদেশের রাজ্যপাল প্রধানমন্ত্রীর সঙ্গে সাক্ষাৎ করেছেন
নতুন দিল্লি, ২৩ এপ্রিল, ২০২২
অন্ধ্রপ্রদেশের রাজ্যপাল শ্রী বিশ্ব ভূষণ হরিচন্দন আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, "অন্ধ্রপ্রদেশের রাজ্যপাল শ্রী বিশ্ব ভূষণ হরিচন্দন প্রধানমন্ত্রী @narendramodi-র সঙ্গে সাক্ষাৎ করেন"।
CG/BD/AS/
(
বিদ্যুৎমন্ত্রক
'সৌভাগ্য' তার চার বছরের সফল রুপায়ন সম্পন্ন করেছে
'সৌভাগ্য' সূচনার পর থেকে ২.৮২ কোটি বাড়িতে বিদ্যুৎ পৌঁছে দেওয়া সম্ভব হয়েছে
নতুন দিল্লি, ২৫ সেপ্টেম্বর, ২০২১
সৌভাগ্য প্রকল্পটি সূচনার পর থেকে সারাদেশে ২.৮২ কোটি বাড়িতে বিদ্যুৎ পৌঁছে দেওয়া সম্ভব হয়েছে। চলতি বছরের ৩১ মার্চ পর্যন্ত এই পরিসংখ্যান পাওয়া গেছে। এই প্রকল্পে ২০১৯ সালের মার্চ মাস পর্যন্ত শহর ও গ্রামীণ এলাকায় ১৮ মাসের রেকর্ড সময়ে ২.৬৩ কোটি বাড়িতে বিদ্যুৎ পৌছে দেওয়া গেছে। অন্যদিকে, সাতটি রাজ্য, আসাম, ছত্রিশগড়, ঝাড়খন্ড, কর্ণাটক, মনিপুর, রাজস্থান এবং উত্তর প্রদেশের ১৮.৮৫ লক্ষ বাড়ি ২০১৯ সালের ৩১ মার্চ পর্যন্ত বিদ্যুৎবিহীন ছিল। যে বাড়িগুলি বিদ্যুৎ নেওয়ার ক্ষেত্রে তাঁদের অনীহার কথা জানিয়েছিলেন। পরবর্তীকালে তাঁরা বিদ্যুৎ নেওয়ার জন্য ইচ্ছা প্রকাশ করলে তাদেরকেও এই প্রকল্পের আওতায় নিয়ে আসা হয়েছে।
সৌভাগ্য প্রকল্পটি বাড়ি বাড়ি বিদ্যুৎ পৌঁছে দেওয়ার জন্য বিশ্বের সর্ববৃহৎ অভিযান। প্রধানমন্ত্রী শ্রী নরেন্দ্র মোদী ২০১৭ সালের ২৫ সেপ্টেম্বর এই প্রকল্পের কথা ঘোষণা করেন। এবছর এই প্রকল্পটি চার বছর পূর্ণ হয়েছে। এই প্রকল্পের মাধ্যমে সারা দেশ জুড়ে বিদ্যুৎবিহীন প্রতিটি বাড়িতে বিদ্যুৎ পৌঁছে দেওয়ার লক্ষ্য নেওয়া হয়েছে।
এই প্রকল্পটির জন্য ব্যয় ধরা হয়েছে ১৬,৩২০ কোটি টাকা। এরমধ্যে বাজেট বরাদ্দ রয়েছে ১২,৩২০ কোটি টাকা।
দেশের প্রতিটি রাজ্য ও কেন্দ্রশাসিত অঞ্চলের জন্য কেন্দ্রীয় সরকার এই প্রকল্পের জন্য অর্থের যোগান দিচ্ছে।
গ্রামীণ এলাকায় প্রতিটি বাড়িতে বিদ্যুৎ পৌঁছে দেওয়ার লক্ষ্যে দিনদয়াল উপাধ্যায় গ্রাম জ্যোতি যোজনার প্রবর্তন করা হয়েছিল। এরপর প্রধানমন্ত্রী সহজ বিজলি হর ঘর যোজনার মাধ্যমে বিদ্যুৎবিহীন বাড়িতে বিদ্যুৎ পৌঁছে দেওয়ার ব্যবস্থা করা হয়।
সৌভাগ্য প্রকল্পের মাধ্যমে বিদ্যুৎ সংযোগ দেওয়া বাড়ি গুলিতে ২৪ ঘন্টা বিদ্যুৎ থাকার ব্যবস্থা করা হয়েছে। এছাড়াও প্রতিটি রাজ্যকে বিশেষ প্রচার অভিযান চালানোর জন্য বলা হয়েছে যাতে কোন বাড়ি বিদ্যুৎবিহীন হয়ে না থাকে। এজন্য একটি টোল ফ্রি হেল্পলাইন চালু করা হয়েছে।
CG/ SB
(Visitor Counter : 175
স্বরাষ্ট্র মন্ত্রক
মহিলাদের বিরুদ্ধে অপরাধ এবং ধর্ষণের ঘটনা
নয়াদিল্লি, ১৮ জুলাই ২০১৮
সরকার মহিলাদের নিরাপত্তা পরিস্থিতির উন্নতিকল্পে বেশ কিছু গুরুত্বপূর্ণ পদক্ষেপ নিয়েছে। কেন্দ্রীয় স্বরাষ্ট্র প্রতিমন্ত্রী শ্রী হংসরাজ গঙ্গারাম আহির আজ লোকসভায় এক প্রশ্নের লিখিত জবাবে একথা জানিয়ে বলেছেন, ২০১৮-র ফৌজদারি আইন  অধ্যাদেশ জারি করে ধর্ষণের মতো অপরাধের ক্ষেত্রে কঠোর শাস্তি, এমনকি মৃত্যুদন্ড দেওয়ার সংস্থান করা হয়েছে। সারা ভারত জুড়ে বিপন্ন মহিলাদের জন্য ‘১১২’ হেল্পলাইন নম্বর চালু করার উদ্যোগ নেওয়া হয়েছে। অন্যদিকে, মহিলাদের বিরুদ্ধে অপরাধ প্রতিরোধে সরকার রাজ্যগুলি/কেন্দ্রশাসিত অঞ্চলগুলিকে উপযুক্ত ব্যবস্থা গ্রহণের পরামর্শ দিয়েছে। বাধ্যতামূলক এফআইআর নথিভুক্তি, অনলাইনে অভিযোগ দায়ের ব্যবস্থা, পুলিশ বাহিনীতে মহিলাদের প্রতিনিধিত্ব বাড়ানো, বিশেষ মহিলা পুলিশ স্বেচ্ছাসেবী মোতায়েন, লিঙ্গ সমতা বিষয়ে পুলিশকে সচেতন করে তোলা, অপরাধের ঘটনায় ক্ষতিগ্রস্তদের জন্য ক্ষতিপূরণ তহবিল গড়ে তোলা, মানব পাচার বিরোধী ব্যবস্থা গড়ে তোলার জন্য সরকার পরামর্শ দিয়েছে।
এছাড়াও, মহিলা ও শিশুদের বিরুদ্ধে সাইবার অপরাধ বিষয়ে একটি পৃথক পোর্টাল চালু করা হয়েছে। ধর্ষণ মামলার তদন্ত ও দ্রুত নিষ্পত্তির জন্য ফরেন্সিক পরীক্ষাগারগুলির আধুনিকীকরণের উদ্যোগ নেওয়া হয়েছে। মহিলাদের নিরাপত্তা সুনিশ্চিত করার জন্য ৮টি শহরে ‘নিরাপদ শহর’ প্রকল্পের আওতায় পরিকাঠামো, প্রযুক্তিগত এবং গোষ্ঠী-ভিত্তিক ব্যবস্থা গ্রহণের একটি উদ্যোগ অনুমোদন করা হয়েছে। যৌন অপরাধিদের বিষয়ে একটি জাতীয় তথ্য ভাণ্ডার গড়ে, সারা দেশে যৌন অপরাধিদের বিরুদ্ধে ব্যবস্থা গ্রহণের উদ্যোগ নেওয়া হয়েছে বলে মন্ত্রী জানিয়েছেন।
CG/PB/SB…
(Visitor Counter : 68
বিদ্যুৎমন্ত্রক
বিদ্যুৎ মন্ত্রক সমস্ত কেন্দ্রীয় সরকারি কার্যালয়কে অগ্রাধিকারের ভিত্তিতে প্রিপেইড স্মার্ট মিটার বসানোর পরামর্শ দিয়েছে
নয়াদিল্লি, ১২ আগস্ট, ২০২১
কেন্দ্রীয় বিদ্যুৎ মন্ত্রক সমস্ত কেন্দ্রীয় সরকারি মন্ত্রককে পরামর্শ জারি করে বলেছে তাদের প্রশাসনিক ক্ষমতাধীনে থাকা সমস্ত কার্যালয় বা প্রতিষ্ঠানে অগ্রাধিকারের ভিত্তিতে প্রিপেইড স্মার্ট মিটার চালু করা সুনিশ্চিত করতে হবে। এই প্রক্রিয়ার অঙ্গ হিসেবে মন্ত্রকগুলিতে যথোপযুক্ত নির্দেশ জারি করতেও বলা হয়েছে। উল্লেখ করা যেতে পারে, অর্থ মন্ত্রক এক ক্ল্যারিফিকেশন বা স্পষ্টীকরণ জারি করে বলেছে, কোনরকম ব্যাঙ্ক গ্যারান্টি ছাড়াই সমস্ত কেন্দ্রীয় মন্ত্রক ও দপ্তরগুলিকে বিদ্যুতের প্রিপেইড মিটারের জন্য আগাম মাশুল মিটিয়ে দিতে হবে। একইসঙ্গে, সঠিক হিসাবনিকাশ আগাম করে রাখতে হবে। সমস্ত কেন্দ্রীয় সরকারি দপ্তরে প্রিপেইড স্মার্ট মিটার ব্যবস্থা চালু হলে বিদ্যুৎ বন্টন সংস্থাগুলির আর্থিক স্থিতিশীলতা বজায় রাখতে কেন্দ্রীয় সরকারের অঙ্গীকার একদিকে যেমন পূরণ করা সম্ভব হবে, অন্যদিকে তেমনই বিদ্যুৎ সাশ্রয় বাড়বে।
কেন্দ্রীয় সরকার গ্রাহকদের নিরবচ্ছিন্ন, বিশ্বস্ত ও গুণগত মানের বিদ্যুৎ সরবরাহে অঙ্গীকারবদ্ধ। অবশ্য এজন্য বিদ্যুৎক্ষেত্রে কাজকর্ম পরিচালনায় দক্ষতা এবং আর্থিক স্থিতিশীলতা অত্যন্ত জরুরি। বিদ্যুৎ বন্টন সংস্থাগুলিকে প্রায়শই বিদ্যুৎ সরবরাহ ও বন্টনের ক্ষেত্রে গুরুত্বপূর্ণ প্রতিষ্ঠান হিসেবে গণ্য করা হয়। কিন্তু বিদ্যুৎক্ষেত্রে মূল্য শৃঙ্খল ব্যবস্থা সবথেকে দুর্বল। অবশ্য এর পেছনে দুর্বল আর্থিক স্বাস্থ্যের বিষয়টিও যুক্ত রয়েছে। এর ফলে বিদ্যুৎ বন্টন সংস্থাগুলির ওপরও মূল্য শৃঙ্খল ব্যবস্থার প্রভাব পড়ছে। কাজকর্ম পরিচালনার ক্ষেত্রে দক্ষতার অভাবের দরুণ আর্থিক ক্ষয়ক্ষতির সম্ভাবনা বাড়ে। একইভাবে, সরকারি দপ্তরগুলির বিদ্যুৎ খরচ খাতে বকেয়াও বাড়তে থাকে। সরকারি এবং বেসরকারি সংস্থাগুলির পক্ষ থেকে বিদ্যুৎ মাশুল মেটানোয় বিলম্ব এবং অনিয়মিত মাশুল প্রদানের ফলে বিদ্যুৎ বন্টন সংস্থাগুলির নগদ অর্থের যোগান প্রভাবিত হয়। এমনকি, বিদ্যুৎ বন্টন সংস্থাগুলির অতিরিক্ত কার্যকরি মূলধন গ্রহণ বাবদ সুদের বোঝা বাড়তে থাকে। পক্ষান্তরে সংস্থাগুলির প্রতিযোগিতার বাজারে টিকে থাকার ক্ষমতা ধীরে ধীরে হ্রাস পায়। ২০২০-২১ অর্থবর্ষের শেষ নাগাদ সরকারি দপ্তরগুলির বিদ্যুৎ মাশুলবাবদ মোট বকেয়ার পরিমাণ ৪৮,৬৬৪ কোটি টাকা। আশ্চর্যের বিষয় হল, এই বিপুল পরিমাণ অর্থ সমগ্র বিদ্যুৎক্ষেত্রের বার্ষিক লেনদেনের ৯ শতাংশ।
বিদ্যুৎ বন্টন সংস্থাগুলির কাজকর্মে পরিচালনায় দক্ষতা এবং আর্থিক স্থিতিশীলতা সুদৃঢ় করতে কেন্দ্রীয় সরকার সংস্কারসাধিত বিদ্যুৎ বন্টন ক্ষেত্র কর্মসূচি অনুমোদন করেছে। এই কর্মসূচিতে বর্তমানে চালু বিদ্যুৎ বন্টন সংস্থাগুলিকে কাজকর্ম পরিচালনায় আরও দক্ষ এবং আর্থিক দিক থেকে আরও মজবুত করে তোলার ওপর গুরুত্ব দেওয়া হয়েছে। উল্লেখ করা যেতে পারে, কেন্দ্র ও রাজ্য সরকারি সমস্ত দপ্তরে, কার্যালয় ও প্রতিষ্ঠানে এমনকি, শহরাঞ্চল ও গ্রামাঞ্চল স্থানীয় স্বশাসিত সংস্থাগুলিতেও অগ্রাধিকারের ভিত্তিতে প্রিপেইড স্মার্ট মিটার বসানোর ওপর গুরুত্ব দেওয়া হয়েছে।
CG/BD/DM
(Visitor Counter : 190
প্রতিরক্ষামন্ত্রক
ফিলিপিন্সের ম্যালিনা সফরে ভারতীয় নৌবাহিনীর জাহাজ
নয়াদিল্লি, ২৩ অক্টোবর, ২০১৯
ভারতীয় নৌবাহিনীর বিদেশে যুদ্ধ-জাহাজ সফর কর্মসূচির অঙ্গ হিসেবে সায়াদ্রি ও কিলতান নামে দুটি যুদ্ধ-জাহাজ ফিলিপিন্সের ম্যালিনা বন্দর সফর করছে। আজ এই সফর শুরু হয়েছে, চলবে ২৬শে অক্টোবর পর্যন্ত। নৌবাহিনীর পূর্বাঞ্চলীয় শাখার এই যুদ্ধ-জাহাজ দুটি সেদেশের নৌবাহিনীর সঙ্গে বিশেষ মহড়ায় অংশ নেবে। এছাড়াও দুই দেশের নৌকর্মীরা বিভিন্ন পেশাদারি বিষয়ে পারস্পরিক যোগাযোগ বাড়াতে মতবিনিময় করবেন। এই সফরের অঙ্গ হিসেবে নৌকর্মীদের জন্য বিভিন্ন ক্রীড়া কর্মসূচিরও আয়োজন করা হচ্ছে। স্হানীয় মানুষ ভারতীয় নৌবাহিনীর এই জাহাজ দুটি পরিদর্শনের সুযোগ পাবেন। ভারতীয় নৌবাহিনীর এই সফর শেষ হলে দুই দেশের বাহিনীর মধ্যে পারস্পরিক বোঝাপড়া বাড়বে এবং এই অঞ্চলের অন্যান্য দেশের নৌবাহিনীর জন্য এক নিরাপদ সমুদ্র অঞ্চল গড়ে উঠবে।
ভারতীয় নৌবাহিনীর যুদ্ধ-জাহাজ সায়াদ্রি সম্পূর্ণ দেশীয় প্রযুক্তিতে নির্মিত বহু উদ্দেশ্য সাধক ক্ষেপনাস্ত্র বিধ্বংসী জাহাজ। অন্যদিকে কিলতান দেশীয় প্রযুক্তিতে নির্মিত করভেট শ্রেণীর ডুবো জাহাজ। এই দুটি জাহাজই আধুনিক অস্ত্রশস্ত্র ও সাজ-সরঞ্জামে সুসজ্জিত এবং হেলিকপ্টার বহনে সক্ষম। এ ধরণের যুদ্ধ-জাহাজ নির্মাণে ভারতের দক্ষতা প্রতিফলিত হয়েছে।
CG/BD/NS
(Visitor Counter : 53
মন্ত্রিসভারঅর্থনৈতিকবিষয়সংক্রান্তকমিটি
তপশিলী জাতিভুক্ত ছাত্রছাত্রীদের জন্য মাধ্যমিকোত্তর বৃত্তির বিষয়ে যুগান্তকারী পরিবর্তনে অনুমোদন দিয়েছে কেন্দ্রীয় মন্ত্রিসভা
তপশিলী জাতিভুক্ত ছাত্রছাত্রীদের শিক্ষার জন্য সরকারের বিপুল উদ্যোগ ; আগামী ৫ বছরে ৪ কোটির বেশি তপশিলী ছাত্রছাত্রীদের জন্য মাধ্যমিকোত্তর বৃত্তি বাবদ ৫৯,০০০ কোটি টাকার অনুমোদন
নয়াদিল্লী, ২৩ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে কেন্দ্রীয় সরকারের সাহায্যপ্রাপ্ত ‘পোস্ট ম্যাট্রিক স্কলারশিপ টু স্টুডেন্টস বিলঙ্গিং টু শিডিউল্ড কাস্টস ’-র জন্য যুগান্তকারী পরিবর্তনটি অনুমোদিত হয়েছে। এর ফলে আগামী ৫ বছর ৪ কোটির বেশি তপশিলী গোষ্ঠীভুক্ত ছাত্রছাত্রীরা উপকৃত হবেন। তাঁরা সফলভাবে উচ্চশিক্ষা সম্পন্ন করতে পারবেন।
কেন্দ্রীয় মন্ত্রিসভা এর জন্য ৫৯,০৪৮ কোটি টাকা মোট বিনিয়োগের প্রস্তাব অনুমোদন করেছে, যার মধ্যে কেন্দ্র ৬০ শতাংশ অর্থ অর্থাৎ ৩৫,৫৩৪ কোটি টাকা ব্যয় করবে। বাকি অর্থ সংশ্লিষ্ট রাজ্য সরকারগুলি দেবে। এরফলে বর্তমান বাধ্যবাধকতামূলক ব্যবস্থাটিকে সরিয়ে এই গুরুত্বপূর্ণ প্রকল্পে কেন্দ্র আরও নিবিড়ভাবে জড়িত থাকবে।
মাধ্যমিকোত্তর বৃত্তি প্রকল্পটিতে তপশিলী জাতিভুক্ত ছাত্রছাত্রীরা একাদশ শ্রেণী থেকে পরবর্তী পর্যায়ে লেখাপড়া করার সুযোগ পাবে। সরকার শিক্ষার খরচ বহন করবে।
কেন্দ্রীয় সরকার তপশিলী জাতির ছাত্রছাত্রীদের জন্য উচ্চশিক্ষায় আরও উৎসাহ দিতে দায়বদ্ধ। এরফলে ৫ বছরের মধ্যে তপশিলী গোষ্ঠীভুক্ত ছাত্রছাত্রীদের উচ্চশিক্ষায় অংশ গ্রহণ জাতীয় মানে পৌঁছাবে।
এই প্রকল্পের বিস্তারিত তথ্য :
এই প্রকল্পটি দরিদ্রতম ছাত্রছাত্রীদের নাম নথিভুক্ত করাবে। প্রকল্পের অর্থ সময়মতো দেওয়া, সর্বাঙ্গীন দায়বদ্ধতা, নিরলস নজরদারি এবং সম্পূর্ণ স্বচ্ছতার বিষয়গুলি এখানে নিশ্চিত করা হবে।
১) দশম শ্রেণী উত্তীর্ণ ছাত্রছাত্রীদের মধ্যে দরিদ্রতম পরিবারের ছেলেমেয়েরা যাতে নিজেদের পছন্দ অনুসারে উচ্চশিক্ষায় যুক্ত হতে পারে তার জন্য প্রচার চালানো হবে। বর্তমানে দশম শ্রেণীর পর এই ধরণের প্রায় ১.৩৬ কোটি দরিদ্র ছাত্রছাত্রী আর লেখাপড়া করেনা। আগামী ৫ বছরে তাদের উচ্চশিক্ষায় নিয়ে আসা হবে।
২) এই প্রকল্পটি অনলাইন প্ল্যাটফর্মে চলবে। এক্ষেত্রে সাইবার নিরাপত্তা, স্বচ্ছতা, দায়বদ্ধতা এবং বিলম্ব ছাড়াই সঠিক সময়ে বৃত্তির অর্থ দেওয়া নিশ্চিত করা হবে।
৩) যোগ্য প্রার্থী, জাতির বিষয়ে প্রয়োজনীয় তথ্য, আধার সংখ্যা এবং ব্যাঙ্ক অ্যাকাউন্টের বিষয়ে বিস্তারিত তথ্য অনলাইন পোর্টালে যেগুলি দেওয়া হবে রাজ্যগুলি সেসব বিষয়গুলি যাচাই করবে।
৪) সুবিধাভোগীদের ব্যাঙ্ক অ্যাকাউন্টে সরাসরি টাকা পাঠানো হবে। এক্ষেত্রে আধারভিত্তিক ব্যবস্থাপনাকে কাজে লাগানো হবে। ২০২১-২২ সাল থেকে কেন্দ্র ডিবিটি বা সরাসরি ব্যাঙ্ক অ্যাকাউন্টে নির্দিষ্ট সময়ে তার ৬০ শতাংশ অর্থ পাঠাবে। এক্ষেত্রে রাজ্যের বকেয়া টাকা দেওয়ার বিষয়টি নিশ্চিত হওয়ার পর ওই অর্থ পাঠান হবে।
৫) স্যোস্যাল অডিট, তৃতীয় পক্ষের সাহায্যে প্রতি বছর মূল্যায়ণ এবং ৬ মাস অন্তর প্রতিটি প্রতিষ্ঠানের নিজস্ব হিসেব দেওয়ার মাধ্যমে এই প্রকল্পের নজরদারির বিষয়টি শক্তিশালী করা হবে।
২০১৭-১৮ থেকে ২০১৯-২০ অর্থবর্ষে কেন্দ্রীয় অনুদান প্রতি বছর ১১০০ কোটি টাকা ছিল যা ২০২০-২১ থেকে ২০২৫-২৬ সময়কালে প্রায় ৫ গুণ বৃদ্ধি করে বছরে ৬ হাজার কোটি টাকা করা হবে।
প্রধানমন্ত্রীরদপ্তর
কর্ণাটকের বিভিন্ন অংশে বৃষ্টিপাত ও বন্যা পরিস্থিতি নিয়ে রাজ্যের মুখ্যমন্ত্রীর সঙ্গে প্রধানমন্ত্রীর কথা
নতুন দিল্লি, ১৬ই অক্টোবর, ২০২০
প্রধানমন্ত্রী শ্রী নরেন্দ্র মোদী, কর্ণাটকের মুখ্যমন্ত্রী শ্রী বি.এস ইয়েদুরিয়াপ্পার সঙ্গে রাজ্যের বিভিন্ন অংশে বৃষ্টিপাত ও বন্যাজনিত পরিস্থিতি নিয়ে আলোচনা করেছেন।
এক বার্তায় প্রধানমন্ত্রী বলেছেন, “কর্ণাটকের বিভিন্ন অঞ্চলে বৃষ্টিপাত ও বন্যা পরিস্থিতি নিয়ে মুখ্যমন্ত্রী বি. এস. ইয়েদুরিয়াপ্পা জির সঙ্গে কথা হয়েছে। কর্ণাটকে আমাদের যে সব বোন এবং ভাইয়েরা বন্যায় ক্ষতিগ্রস্ত হয়েছেন, আমরা তাঁদের পাশে রয়েছি। উদ্ধার কার্যের বিষয়ে কেন্দ্রের তরফে সবরকমের আশ্বাস দেওয়া হয়েছে এবং ত্রাণ কাজ চলছে।”
CG/CB/SFS
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩১ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮৪ কোটি ৬ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৩০৭।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ১ হাজার ৫৯৪ জন। মোট সুস্থতার সংখ্যা ৪ কোটি ২৪ লক্ষ ৮৯ হাজার ৪।
সারা দেশে গত ২৪ ঘণ্টায় নতুন করে আক্রান্ত ১ হাজার ২২৫ জন।
দৈনিক-ভিত্তিতে আক্রান্তের হার ০.২০ শতাংশ।
সাপ্তাহিক-ভিত্তিতে আক্রান্তের হার ০.২৩ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৯১ লক্ষ; গত ২৪ ঘণ্টায় ৬ লক্ষ ৭ হাজার ৯৮৭টি নমুনা পরীক্ষা হয়েছে।
CG/SS/SB
(Visitor Counter : 101
বিজ্ঞানওপ্রযুক্তিমন্ত্রক
জৈব প্রযুক্তি বিভাগের উদ্যোগে "সার্স কোভ-১৯-এর জিন বিন্যাস" নিয়ে গণ ওয়েবিনারের ব্যবস্থা
নতুন দিল্লি, ২৪ এপ্রিল, ২০২১
ব্রিটেন সহ বিশ্বের আরও কিছু দেশে সার্স কোভ-টু এর রূপান্তর গুলির ক্রমবর্ধমান তাই ভারত সরকার একটি জিনোমিক কনসোর্টিয়াম তৈরি করেছে। গত বছরের ডিসেম্বরে এটি তৈরি হয়। জৈব প্রযুক্তি বিভাগের দশটি পরীক্ষাগার, কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিচার্জ এবং স্বাস্থ্য ও পরিবার কল্যাণ মন্ত্রক সার্স কোভ- ১৯' র জিনের বিন্যাস গুলির নিয়মিতভাবে পর্যবেক্ষণ করে চলেছে। এর ক্লিনিক্যাল দিক গুলি পর্যবেক্ষণের জন্য বিভিন্ন রাজ্য থেকে নমুনা সংগ্রহ করার ব্যবস্থা করে জাতীয় রোগ নিয়ন্ত্রণ কেন্দ্র বা এনসিডিসি। এ বিষয়ে তথ্য সংগ্রহের ব্যবস্থা করেছে দিল্লির ইনস্টিটিউট অফ জিনোমিক্স এন্ড ইন্টিগ্রেটিভ বায়োলজি এবং পশ্চিমবঙ্গের ন্যাশনাল ইনস্টিটিউট অব বায়োমেডিকেল জিনোমিক্স।
ভারত সহ বিভিন্ন দেশ জুড়ে দাপিয়ে বেড়ানো সার্স কোভ-১৯-এর জিনের বিন্যাস ও তার প্রেক্ষাপট নিয়ে জৈব প্রযুক্তি বিভাগ ২৩ এপ্রিল একটি গণ ওয়েবিনারের ব্যবস্থা করে। এর উদ্দেশ্য জিনের বিন্যাস নিয়ে বিভিন্ন সংস্থার বিশেষজ্ঞদের মতামত গ্রহণ করা।
জৈব প্রযুক্তি বিভাগের উপদেষ্টা বিজ্ঞানী ডাক্তার সুচেতা নিনাভে ওয়েবিনারে অংশগ্রহণকারী সকলকে স্বাগত জানান। তিনি সার্স কোভ-১৯-এর জিনের বিন্যাস নিয়ে সংক্ষিপ্ত
বিবরণ তুলে ধরেন। তিনি বলেন, এই ওয়েবিনারের লক্ষ্য সার্স কোভ- টু' র বিষয়ে সাধারণ মানুষকে অবগত করা।
জৈব প্রযুক্তি বিভাগের সচিব ডক্টর রেনু স্বরূপ তাঁর বক্তব্যে জিনের বিন্যাসের বিষয়টিকে সহজভাবে তুলে ধরেন। এর সঙ্গে জনস্বাস্থ্যের বিভিন্ন দিকের সামঞ্জস্য নিয়ে আলোচনা করেন। ডিপার্টমেন্ট অফ সাইন্টিফিক অ্যান্ড ইন্ডাস্ট্রিয়াল রিসার্চ,
ডিএসআইআর,এর সচিব ডক্টর শেখর সি মান্ডে উদ্বোধনী ভাষণে মিউটেশন এবং ভাইরাসের স্ট্রেইন সম্পর্কে ব্যাখ্যা করেন।
কল্যাণীর ন্যাশনাল ইনস্টিটিউট অব বায়োমেডিকেল জিনোমিক্স-এর অধিকর্তা ডক্টর সৌমিত্র দাস জিনের বিন্যাস নিয়ে আলোচনা করতে গিয়ে স্পাইক জিনের পরিবর্তনের বিষয়টি উল্লেখ করেন।
এদিনের ওয়েবিনার ১৮০০'র বেশি দর্শক ইউটিউব সহ বিভিন্ন মাধ্যমে দেখেন।
CG/SB...
(Visitor Counter : 247
ইস্পাতমন্ত্রক
ইস্পাত শিল্পের জন্য কাঁচামাল
নতুন দিল্লি, ১৫ মার্চ, ২০২১
দেশের ইস্পাত শিল্পের জন্য লৌহ আকরিকের মতো কাঁচা মালের চাহিদা দেশের অভ্যন্তর থেকেই পূরণ করা হয় এবং রান্নার জন্য ব্যবহৃত কয়লার চাহিদা মূলত আমদানির মাধ্যমে পূরণ করা হয়।
সরকারের লক্ষ্য হল কয়লা ক্ষেত্রে অভ্যন্তরীণ উৎপাদন বৃদ্ধি। আরও বেশি কয়লা ব্লক বরাদ্দের মাধ্যমে এই লক্ষ্য অর্জনের উদ্যোগ নেওয়া হয়েছে। একই সঙ্গে জমি অধিগ্রহণে সহায়তার জন্য রাজ্য সরকারগুলিকে সাহায্য করা হচ্ছে ও রেলের সঙ্গে সমন্বয়সাধনের ওপর জোর দেওয়া হয়েছে। অভ্যন্তরীণ উৎপাদন বৃদ্ধির লক্ষ্যে সদ্য বরাদ্দকৃত কয়লা ব্লকগুলির উৎপাদিত কয়লার ২৫ শতাংশ বিক্রির অনুমতি দেওয়া হয়েছে। বাণিজ্যিক খনিগুলির ক্ষেত্রে সরকার ১০০ শতাংশ বিদেশী বিনিয়োগের অনুমতি দিয়েছে।
এছাড়াও ২০১৯ সালের ১৬ সেপ্টেম্বর কয়লা মন্ত্রকের জারি করা দুটি পৃথক নির্দেশের মাধ্যমে স্টিল অথরিটি অফ ইন্ডিয়া লিমিটেড -কে গত বছরের লৌহ আকরিক উৎপাদনের ২৫ শতাংশ বিক্রি করার অনুমতি দেওয়া হয়েছে। ২০২০ সালের এপ্রিল থেকে ডিসেম্বর পর্যন্ত সেলের খনিগুলি থেকে প্রায় ২.৬ মিলিয়ন টন লৌহ আকরিক বিক্রি করা হয়েছে।
ইস্পাত ক্ষেত্র হল একটি বিনিয়ন্ত্রিত সংস্থা। তাই ইস্পাত ক্ষেত্রের সঙ্গে যুক্ত প্রকল্পগুলির প্রযুক্তিগত-অর্থনৈতিক বাস্তবতার কথা মাথায় রেখে, বাণিজ্যিক পরিস্থিতি বিবেচনা করে এবং বাজারের অবস্থার ভিত্তিতে সংশ্লিষ্ট সংস্থাগুলির আধুনিকীকরণ, সম্প্রসারণ বা নতুন ইস্পাত কারখানা গঠন/পরিবেশবান্ধব প্রকল্প স্থাপন ইত্যাদি সম্পর্কে সংস্থাগুলি নিজেরাই সিদ্ধান্ত গ্রহণ করে থাকে।
লোকসভায় আজ এক প্রশ্নের উত্তরে একথা জানিয়েছেন কেন্দ্রীয় ইস্পাত মন্ত্রী শ্রী ধর্মেন্দ্র প্রধান।
প্রধানমন্ত্রীরদপ্তর
কাশী অন্নপূর্ণা মন্দিরের মহন্ত শ্রী রামেশ্বর পুরীজির প্রয়াণে প্রধানমন্ত্রীর শোক প্রকাশ
নতুন দিল্লি, ১০ই জুলাই, ২০২১
প্রধানমন্ত্রী শ্রী নরেন্দ্র মোদী কাশী অন্নপূর্ণা মন্দিরের মহন্ত শ্রী রামেশ্বর পুরীজির প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ কাশী অন্নপূর্ণা মন্দিরের মহন্ত রামেশ্বর পুরীজির প্রয়াণে আমি মর্মাহত। তাঁর প্রয়াণ সমাজের জন্য অপূরণীয় ক্ষতি। তিনি ধর্ম ও আধ্যাত্মিকতার পাশাপাশি সমাজ সেবায় নিজেকে নিয়োজিত করেছিলেন। ওঁ শান্তি!”
CG/CB/
(
স্বরাষ্ট্র মন্ত্রক
দিল্লিতে কোভিড-১৯ এর পরিস্থিতির পর্যালোচনার জন্য কেন্দ্রীয় স্বরাষ্ট্র মন্ত্রী শ্রী অমিত শাহ্র পৌরহিত্যে এক বৈঠকে অংশ নিলেন কেন্দ্রীয় স্বাস্থ্য মন্ত্রী ডঃ হর্ষ বর্ধন, দিল্লির উপরাজ্যপাল শ্রী অনিল বাইজল, মুখ্যমন্ত্রী শ্রী অরবিন্দ কেজরিওয়াল, দিল্লির তিন পুরসভার মহানাগরিক ও প্রবীণ আধিকারিকরা
নতুন দিল্লি, ১৪ এপ্রিল, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ্ বলেছেন, প্রধানমন্ত্রী শ্রী নরেন্দ্র মোদীর নেতৃত্বে আমাদের দেশ ও জাতীয় রাজধানী অঞ্চল দিল্লিকে দ্রুত করোনা মুক্ত, স্বাস্থ্যকর অঞ্চল ও সমৃদ্ধশালী করে তুলতে হবে। দিল্লিতে কোভিড-১৯ এর পরিস্থিতির পর্যালোচনার জন্য কেন্দ্রীয় স্বরাষ্ট্র মন্ত্রীর পৌরহিত্যে রবিবার এক বৈঠকে কেন্দ্রীয় স্বাস্থ্য মন্ত্রী ডঃ হর্ষ বর্ধন, দিল্লির উপরাজ্যপাল শ্রী অনিল বাইজল, মুখ্যমন্ত্রী শ্রী অরবিন্দ কেজরিওয়াল, দিল্লির তিন পুরসভার মহানাগরিক ও প্রবীণ আধিকারিকরা অংশ নেন।
করোনা সংক্রমণের বিষয়ে বাড়ি বাড়ি গিয়ে সমীক্ষা, লালারসের নমুনার যত বেশি সম্ভব পরীক্ষার জন্য কেন্দ্র, দিল্লি সরকার ও দিল্লির তিনটি পুরসভাকে শ্রী শাহ্ নির্দেশ দিয়েছেন।
তিনি দিল্লি সরকার, তিন মহানাগরিক ও পুরসভাকে একসঙ্গে এই কাজ করার আহ্বান জানান।
(CG/CB
ক্ষুদ্র, অতিক্ষুদ্রওমাঝারিশিল্পমন্ত্রক
স্বাধীনতার ৭৫ বছর উপলক্ষে খাদি ও গ্রামীণ শিল্প কমিশন দেশের ৭৫টি রেল স্টেশনে প্রদর্শনী ও বিক্রয় কেন্দ্র খুলেছে
নতুন দিল্লি, ১৬ আগষ্ট, ২০২১
ভারতের স্বাধীনতার ৭৫ বছর উপলক্ষে খাদি ও গ্রামীণ শিল্প কমিশন  দেশের ৭৫ টি গুরুত্বপূর্ণ রেলস্টেশনে খাদি দ্রব্যের প্রদর্শনী ও বিক্রয় কেন্দ্রের ব্যবস্থা করেছে। এই বিক্রয় কেন্দ্র গুলি এক বছর ধরে চালানো হবে। অর্থাৎ ২০২২ সালের স্বাধীনতা দিবস পর্যন্ত। "আজাদি কা অমৃত মহোৎসব"-এর অঙ্গ হিসেবে এই উদ্যোগ নেওয়া হয়েছে। দেশের ৭৫ টি গুরুত্বপূর্ণ রেলস্টেশনে শনিবার এই বিক্রয় কেন্দ্র গুলি স্থাপন করা হয়েছে।
গুরুত্বপূর্ণ এই স্টেশন গুলির মধ্যে রয়েছে, নতুন দিল্লি, ছত্রপতি শিবাজী টার্মিনাস মুম্বাই, নাগপুর, জয়পুর, আমেদাবাদ, সুরাট, আম্বালা ক্যান্টনমেন্ট, গোয়ালিয়র, ভোপাল, পাটনা, আগ্রা, লখনৌ, হাওড়া, ব্যাঙ্গালোর, এরনাকুলাম প্রভৃতি।
এইসব প্রদর্শনী ও বিক্রয় কেন্দ্র গুলি থেকে খাদি উৎপাদিত বিভিন্ন দ্রব্য যেমন, ফেব্রিক, রেডিমেড পোশাক, খাদি প্রসাধনী, খাদ্য সামগ্রী, মধু, মৃৎশিল্প বিক্রি করা হবে। খাদি ও গ্রামীণ শিল্প- কারিগরদের হাতে তৈরি সামগ্রী রেল যাত্রীরা সংগ্রহ করতে পারবেন। এর মাধ্যমে শিল্পী ও কারিগররাও তাঁদের হস্তশিল্প সামগ্রী বিপণনের বড় সুযোগ পাবেন।
খাদি ও গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা এই ধরনের উদ্যোগকে স্বাগত জানিয়ে বলেছেন, ভারতীয় রেল এবং খাদি ও গ্রামীণ শিল্প কমিশন এই ধরনের প্রচেষ্টার মাধ্যমে খাদি শিল্পীদের সশক্তিকরণ-এর পথ প্রশস্ত করেছেন। দেশের গুরুত্বপূর্ণ ৭৫ টি রেলস্টেশনে এই ধরনের প্রদর্শনী ও বিক্রয় কেন্দ্র রেল যাত্রীদের কাছে আকর্ষণীয় হয়ে উঠবে। এর মাধ্যমে কেবল স্বদেশী দ্রব্যের প্রচার ও প্রসার ঘটাবেন না এর পাশাপাশি কেন্দ্রীয় সরকারের "ভোকাল ফর লোকাল" উদ্যোগকেও শক্তিশালী করবে বলে শ্রী সাক্সেনা অভিমত ব্যক্ত করেছেন।
CG/ SB
(Visitor Counter : 205
স্বাস্থ্যওপরিবারকল্যাণমন্ত্রক
১ কোটির বেশী কোভিডের নমুনা পরীক্ষা করা হয়েছে
দেশে কোভিডের নমুনা পরীক্ষার কেন্দ্র ১১০০ পেরিয়ে গেছে
৪ লক্ষ ২৪ হাজার সংক্রমিতের আরোগ্য লাভ, চিকিৎসাধীন সংক্রমিতদের থেকে এক লক্ষ ৭০ হাজার জন বেশি মানুষ সুস্থ হয়ে উঠেছেন
জাতীয় স্তরে সুস্থ হয়ে ওঠার হার বৃদ্ধি পেয়ে হয়েছে ৬০.৮৬%
নতুনদিল্লী, ৬ জুলাই, ২০২০
দেশে মোট এক কোটির বেশী কোভিডের নমুনা পরীক্ষা করা হয়েছে, যা অত্যন্ত তাৎপর্যপূর্ণ।
‘টেস্ট-ট্রেস-ট্রিট’ কৌশল অবলম্বন করে বিভিন্ন বাধা দূর করে প্রতিদিন নমুনা পরীক্ষার পরিমাণ বাড়ানো হচ্ছে। এছাড়াও কেন্দ্র ও রাজ্য সরকারগুলি এবং কেন্দ্রশাসিত অঞ্চলের প্রশাসন সংক্রমন আটকাতে নিরন্তর নানা ব্যবস্থা নিয়ে চলেছে।
গত ২৪ ঘন্টায় ৩,৪৬,৪৫৯টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ১,০১,৩৫,৫২৫টি নমুনার পরীক্ষা হয়েছে।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। দেশের নানা প্রান্তে সরকারী পরীক্ষাগার ৭৮৮টি ও বেসরকারি পরীক্ষাগার ৩১৭টি ౼অর্থাৎ মোট ১১০৫টি পরীক্ষাগারে এই মুহূর্তে নমুনা পরীক্ষা করা হচ্ছে। এর মধ্যে ৩৬৮টি সরকারী ও ২২৪টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৮৭টি সরকারি ও ৩৪টি বেসরকারী পরীক্ষাগারে  ট্রুন্যাটের মাধ্যমে এবং ৩৩টি সরকারি ও ৫৯টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কেন্দ্র, রাজ্য ও কেন্দ্র শাসিত অঞ্চলগুলির সঙ্গে সমন্বিত ভাবে কোভিড-১৯ এর মোকাবিলা করার উদ্যোগ নেওয়ায় দেশে মোট সুস্থ হয়ে উঠেছেন ৪,২৪,৪৩২জন। গত চব্বিশ ঘন্টায় সুস্থ হয়ে উঠেছেন ১৫,৩৫০ জন।
এ পর্যন্ত চিকিৎসাধীন সংক্রমিতদের থেকে ১,৭১,১৪৫ জন বেশি সুস্থ হয়ে উঠেছেন। সারা দেশে সুস্থ হয়ে ওঠার হার ৬০.৮৬%।
বর্তমানে ২,৫৩,২৮৭জন সংক্রমিত চিকিৎসকদের তত্ত্বাবধানে রয়েছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রতিরক্ষামন্ত্রক
বরুণ মহড়া ২০২২ সমাপ্ত
নয়াদিল্লি, ০৪ এপ্রিল, ২০২২
ভারত ও ফ্রান্সের মধ্যে দ্বিপাক্ষিক বরুণ ২০২২ নৌ-মহড়া রবিবার  শেষ হয়েছে। দু’দেশের নৌ-বাহিনীর মধ্যে এটি ছিল বিংশতিতম নৌ-মহড়া। এবার সামুদ্রিক অভিযান পরিচালনার বিভিন্ন ক্ষেত্রে মহড়া হয়। মহড়ায় আধুনিক ডুবো জাহাজ ব্যবহারের রণকৌশল, ট্যাকটিকাল ম্যানুভার, সীম্যানশিপ ইভোলিউশন প্রভৃতি বিষয়ে গুরুত্ব দেওয়া হয়। হেলিকপ্টার থেকে অবতরণের ক্ষেত্রে পারস্পরিক কুশলতা মহড়ায় পরিচালিত হয়। মহড়ার চূড়ান্ত পর্যায়ে আধুনিক ডুবো জাহাজ ব্যবহারের রণকৌশল নিয়ে একাধিক অভিযান পরিচালিত হয়। এই অভিযানে মেরিটাইম পেট্রোল যুদ্ধ বিমান , ফ্রান্সের নৌ-বাহিনীর ফ্রিগেট এফএস করবেট, আইএনএস চেন্নাই যুদ্ধ জাহাজ অংশ নেয়।
মহড়ার শেষ দিনে গতকাল দু’দেশের বাহিনীর কর্মীরা একে-অপরকে সঙ্গে নিয়ে সমুদ্রে অবতরণ, নৌ-কর্মীদের মধ্যে পারস্পরিক সমন্বয় প্রভৃতি বিষয়ে গুরুত্ব দেওয়া হয়। পরবর্তী মহড়াগুলিতে অভিযান পরিচালনায় নতুন কৌশলের অন্তর্ভুক্তি নিয়েও দু’পক্ষের মধ্যে আলোচনা হয়েছে। দু’দেশের নৌ-বাহিনীর জাহাজের মধ্যে চিরাচরিত স্টেম পাস্টের মধ্য দিয়ে এই মহড়ার সমাপ্তি হয়। অংশগ্রহণকারী দু’দেশের বাহিনী এই মহড়ার যাবতীয় উদ্দেশ্য পূরণে সক্ষম হয়েছে। একই সঙ্গে, দু’দেশের বাহিনীর মধ্যে সমন্বয় ও পারস্পরিক বোঝাপড়ার বিষয়টিও প্রতিফলিত হয়েছে। প্রয়োজন-সাপেক্ষে সামুদ্রিক বিপদ মোকাবিলায় যৌথ অভিযান পরিচালনায় এ ধরনের মহড়া বাহিনীর সক্ষমতা আরও বাড়াবে। ভারত ও ফ্রান্সের মধ্যে কৌশলগত অংশীদারিত্বকে আরও মজবুত করতে নৌ-মহড়া বরুণ ২০২২ সুদূরপ্রসারী ভূমিকা নেবে।
CG/BD/SB
(Visitor Counter : 143
অর্থমন্ত্রক
রাজস্ব খাতে ঘাটতি বাবদ ১৪টি রাজ্যকে ৭ হাজার ১৮৩ কোটি ৪২ লক্ষ টাকা দেওয়া হয়েছে
২০২২-২৩ এ রাজ্যগুলি রাজস্ব খাতে ঘাটতি বাবদ ৮৬ হাজার ২০১ কোটি টাকা পেয়েছে
নয়াদিল্লি, ০৮ এপ্রিল, ২০২২
কেন্দ্রীয় অর্থ মন্ত্রকের ব্যয় বরাদ্দ দপ্তর বৃহস্পতিবার ১৪টি রাজ্যকে রাজস্ব ঘাটতি বাবদ প্রাপ্য হিসাবে প্রথম মাসিক কিস্তিতে ৭ হাজার ১৮৩ কোটি ৪২ লক্ষ টাকা মিটিয়ে দিয়েছে। পঞ্চদশ অর্থ কমিশনের সুপারিশ অনুযায়ী রাজ্যগুলিকে এই সাহায্য দেওয়া হচ্ছে।
উল্লেখ করা যেতে পারে, কমিশন ২০২২-২৩ অর্থবর্ষে ১৪টি রাজ্যকে রাজস্ব ঘাটতি বাবদ প্রাপ্য হিসাবে ৮৬ হাজার ২০১ কোটি টাকা মিটিয়ে দেওয়ার সুপারিশ করে। এই অর্থ ব্যয় বরাদ্দ দপ্তর ১২টি মাসিক কিস্তিতে রাজ্যগুলিকে মিটিয়ে দেবে।
সংবিধানের ২৭৫ ধারা অনুযায়ী, রাজ্যগুলিকে রাজস্ব ঘাটতি বাবদ প্রাপ্য বকেয়া মিটিয়ে দেওয়ার সংস্থান রয়েছে। কমিশন ২০২০-২১ থেকে ২০২৫-২৬ পর্যন্ত রাজ্যগুলির রাজস্ব ও খরচের মধ্যে পার্থক্য মূল্যায়ন করে রাজস্ব ঘাটতি বাবদ প্রাপ্য অর্থ মিটিয়ে দেওয়ার সুপারিশ করে। সেই অনুযায়ী, যোগ্য প্রতিটি রাজ্যকে তাদের প্রাপ্য মাসিক কিস্তিতে মিটিয়ে দেওয়া হয়।
২০২২-২৩ এ পঞ্চদশ অর্থ কমিশনের পক্ষ থেকে পশ্চিমবঙ্গ সহ ১৪টি রাজ্যকে রাজস্ব ঘাটতি বাবদ প্রাপ্য মিটিয়ে দেওয়ার সুপারিশ করা হয়। বাকি রাজ্যগুলি হ’ল অন্ধ্রপ্রদেশ, আসাম, হিমাচল প্রদেশ, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, ত্রিপুরা এবং উত্তরাখন্ড।
২০২২-২৩ এ কমিশন রাজস্ব ঘাটতি বাবদ পশ্চিমবঙ্গকে ১৩ হাজার ৫৮৭ কোটি টাকা দেওয়ার সুপারিশ করেছে। এর মধ্যে এপ্রিল মাসে প্রথম কিস্তি বাবদ রাজ্যকে ১ হাজার ১৩২ কোটি ২৫ লক্ষ টাকা দেওয়া হয়েছে।
CG/BD/SB
(Visitor Counter : 102
সামাজিকন্যায়ওক্ষমতায়নমন্ত্রক
রূপান্তরকামী ব্যক্তি  বিল, ২০১৯ সংসদে পাশ হ’ল
নয়াদিল্লি, ২৮ নভেম্বর, ২০১৯
রূপান্তরকামী ব্যক্তি  বিল, ২০১৯ সংসদে পাশ হ’ল। বিলটি আগেই গত ২৬ তারিখ রাজ্যসভার অনুমোদন পেয়েছিল। লোকসভাতেও বিলটি গত ৫ই আগস্ট পাশ হয়।
প্রস্তাবিত এই বিলে শিক্ষা প্রতিষ্ঠান, কর্মসংস্থান, স্বাস্থ্য পরিষেবা প্রভৃতি ক্ষেত্রে রূপান্তরকামীদের বিরুদ্ধে কোনও রকম বৈষম্যমূলক আচরণ করা যাবে না বলে উল্লেখ রয়েছে। রূপান্তরকামী ব্যক্তিদের পরিচিতি স্বীকৃতিদানের পাশাপাশি, নিজেদের লিঙ্গ পরিচিতি বজায় রাখার ক্ষমতা দেওয়া হয়েছে। বাবা-মা ছাড়াও পরিবারের অন্যান্য সদস্যদের সঙ্গে বসবাসের অধিকারের কথা বিলে উল্লেখ রয়েছে। রূপান্তরকামীদের শিক্ষা, সামাজিক কল্যাণ ও স্বাস্থ্যগত বিষয়ে কল্যাণমূলক কর্মসূচি বা প্রকল্প প্রণয়নের সংস্থান বিলে রয়েছে। এদের অধিকার সুরক্ষার জন্য উপযুক্ত পরামর্শ ও বিচার-বিশ্লেষণের স্বার্থে জাতীয় পরিষদ গঠনের প্রস্তাবও বিলে দেওয়া হয়েছে।
এই বিল রূপান্তরকামীদের অধিকার বজায় রাখার জন্য সংশ্লিষ্ট সকল পক্ষকে আরও জবাবদিহি ও দায়বদ্ধ করে তুলবে। সেইসঙ্গে, রূপান্তরকামীদের সঙ্গে জড়িত বিভিন্ন বিষয়ে কেন্দ্রীয় সরকার, রাজ্য সরকার ও কেন্দ্রশাসিত প্রশাসনগুলির মধ্যে সমন্বয় বজায় রেখে কাজ করার ক্ষেত্রে আরও গতি আসবে। আশা করা হচ্ছে, সমাজের এই প্রান্তিক শ্রেণীর মানুষের জন্য এই বিল তাঁদের অধিকার সুরক্ষিত রাখতে আরও কার্যকর হবে।
CG/BD/SB
(Visitor Counter : 136